CELEX: 62010CA0488
Language: lv
Date: 2012-02-16 00:00:00
Title: Lieta C-488/10: Tiesas (pirmā palāta) 2012. gada 16. februāra spriedums ( Juzgado de lo Mercantil de n °1 Alicante (Spānija) lūgums sniegt prejudiciālu nolēmumu) — Celaya Emparanza y Galdos Internacional SA/Proyectos Integrales de Balizamientos SL (Regula (EK) Nr. 6/2002 — 19. panta 1. punkts — Kopienas dizainparaugi — Viltošana vai viltošanas draudi — Jēdziens “trešā persona” )

31.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 98/8
            
         Tiesas (pirmā palāta) 2012. gada 16. februāra spriedums (Juzgado de lo Mercantil de no 1 Alicante (Spānija) lūgums sniegt prejudiciālu nolēmumu) — Celaya Emparanza y Galdos Internacional SA/Proyectos Integrales de Balizamientos SL
   
   (Lieta C-488/10) (1)
   
   (Regula (EK) Nr. 6/2002 - 19. panta 1. punkts - Kopienas dizainparaugi - Viltošana vai viltošanas draudi - Jēdziens “trešā persona”)
   2012/C 98/09
   Tiesvedības valoda — spāņu
   
      Iesniedzējtiesa
   
   
      Juzgado de lo Mercantil no 1 de Alicante
   
   
      Lietas dalībnieki pamata procesā
   
   
      Prasītāja: Celaya Emparanza y Galdos Internacional SA
   
   
      Atbildētāja: Proyectos Integrales de Balizamientos SL
   
   
      Priekšmets
   
   Lūgums sniegt prejudiciālu nolēmumu — Juzgado de lo Mercantil de Alicante — Padomes 2001. gada 12. decembra Regulas (EK) Nr. 6/2002 par Kopienas dizainparaugiem (OV 2002, L 3, 1. lpp.; OV Īpašais izdevums latviešu valodā: 13. nod., 27. sēj., 142. lpp.) 19. panta 1. punkta interpretācija — Viltošana vai viltošanas draudi — Trešo personu jēdziens
   
      Rezolutīvā daļa:
   
   
               1.
            
            
               Padomes 2001. gada 12. decembra Regulas (EK) Nr. 6/2002 par Kopienas dizainparaugiem 19. panta 1. punkts ir jāinterpretē tādējādi, ka tiesvedībā par ekskluzīvo tiesību pārkāpumu, kuras piešķirtas ar reģistrētu Kopienas dizainparaugu, tiesības aizliegt trešajām personām izmantot minēto dizainparaugu attiecas uz visām trešajām personām, ieskaitot trešās personas, kuras ir vēlāk reģistrētu Kopienas dizainparaugu īpašnieki, kas izmanto dizainparaugu, kurš informētiem lietotājiem nerada atšķirīgu kopiespaidu;
            
         
               2.
            
            
               atbilde uz pirmo jautājumu nav atkarīga no trešo personu nodoma un rīcības.
            
         
      (1)  OV C 346, 18.12.2010.